system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Rusalii.
assistant
Rusaliile (din latina vulgară - în napolitană se folosește "Pasca rusata" (Paștele trandafirilor) iar în aromână "Arusaľi" ), cunoscute și drept Pogorârea Sfântului Duh / Coborârea Sfântului Spirit, sunt un praznic creștin, sărbătorit în a cincizecea zi de după Paști, care este întotdeauna o zi de duminică. De Rusalii este comemorată coborârea Sfântului Duh asupra ucenicilor lui Iisus din Nazaret. Potrivit scrierilor Noului Testament (Faptele Apostolilor 2, 1-11) acest eveniment a avut loc în ziua rusaliilor evreiești (Șavuot), la 50 de zile de la învierea lui Iisus din Nazaret. De aceea sărbătoarea creștină mai poartă denumirea de Cinzecime (în , în  (din greaca veche - πεντηκοστὴ ἡμέρα / pentêkostề hêméra, «a cincizecea zi»), în , în  etc.).

Semnificație 
În Vechiul Testament, Rusaliile sunt, la început, o sărbătoare agricolă de bucurie a evreilor, în care se oferă pârgă din roadele pământului (Ex 23, 16; Num 28, 26; Lv 23, 16), numită și „Sărbătoarea săptămânilor” Șavuot (Ex 34, 22; Lv 23, 15). Mai târziu, ajunge o aniversare a Legământului, care fusese încheiat la 50 de zile de la ieșirea din Egipt (Ex 19, 1-16).

Și Rusaliile creștine au legătură cu Legământul, fiind o sărbătoare a încheierii lăuntrice a Noului Legământ al harului și iubirii, prin coborârea Sfântului Duh. Rusaliile reprezintă și consacrarea solemnă a Bisericii întemeiate de Iisus Hristos. Duhul Sfânt nu este dăruit numai Bisericii în ansamblu, ci și fiecărui creștin în parte, cu darurile sale (cf. Gal 5, 22). Minunea Rusaliilor de la Ierusalim se continuă în Biserică, aducând rod în taina Sfântului Mir. De aceea, Rusaliile sunt și o sărbătoare de mulțumire pentru harul Mirului.

Semnificația Rusaliilor creștine mai poate cuprinde următoarele aspecte:
 revărsarea eshatologică a Duhului Sfânt (cf. Ioel 3, 1-5, citat de Petru în cuvântarea sa din Fapte 2)
 încununarea Paștelui lui Hristos, prin revărsarea Duhului asupra apostolilor
 adunarea comunității mesianice, potrivit profețiilor
 deschiderea Bisericii către toate popoarele
 începutul misiunii

Denumire 
Cuvântul românesc "rusalii" derivă din lat. Rosalia, prin termenul din gr. medie ρουσάλια și sl. rusalija. 

"Cincizecime" este un calc după gr. πεντηκοστή, "(ziua) a cincizecea", denumire care arată că sărbătoarea are loc la 50 de zile după Paști. .

Peste această sărbătoare s-a suprapus sărbătoarea pogorârii Sfântului Duh. Denumirea și sărbătoarea rusaliilor a fost împrumutată și de către romani. Când Imperiul Roman a devenit creștin în marea majoritate, această sărbătoare (împreună cu multe altele) au fost creștinate în sensul că au primit o semnificație creștină, suprapusă vechii sărbători, în timp semnificația și motivele inițiale fiind date uitării.

Istoricul sărbătorii 
Deja Apostolul Pavel acorda importanță acestei sărbători (cf. Fapte 20, 16). Pentru comunitățile creștine care aveau vii înaintea ochilor roadele și mărturiile acestei zile de întemeiere a Bisericii, împreună cu minunile Duhului Sfânt, sărbătorirea anuală a coborârii Duhului Sfânt era de la sine înțeles.

Potrivit informațiilor din Peregrinatio Etheriae, spre sfârșitul secolului al IV-lea, la Ierusalim, sărbătoarea începea cu o celebrare nocturnă. Dimineața, prima slujbă se ținea pe Golgota, iar a doua pe Sion, locul coborârii Duhului Sfânt. După-amiaza, pe Muntele Măslinilor se ținea o celebrare în amintirea Înălțării Mântuitorului.

La Roma, Rusaliile au devenit, pe lângă Paști, a doua sărbătoare rezervată botezurilor. De aceea, vigilia și săptămâna Rusaliilor au fost rânduite asemănător vigiliei și săptămânii Paștelui. Deja în vremea Papei Leon cel Mare (440-461), în săptămâna după Rusalii urmau trei zile de post din ciclul Quattuor tempora. În secolul al XI-lea, s-a introdus, în Biserica Romei, octava Rusaliilor; în 1969, prin revizuirea anului liturgic, s-a înlăturat octava, pentru a se reveni la structura în care Rusaliile încheie ciclul pascal.

Varia

Întemeierea Bisericii Creștine 
„Binecuvântat ești Hristoase, Dumnezeul nostru, Cela ce prea înțelepți pe pescari ai arătat, trimițându-le lor Duhul Sfânt; și printr-înșii lumea ai vânat, iubitorule de oameni, mărire Ție!”. Așa glăsuiește troparul acestui mare praznic al Bisericii Ortodoxe. Conform Bisericii Ortodoxe, acest important eveniment al rusaliilor reprezintă ziua de naștere a Bisericii creștine, întrucât în această zi a luat ființă în chip văzut această instituție divino-umană, întemeiată în chip nevăzut, odată cu jertfa Mântuitorului pe cruce.

Apostolii au grăit în limbile neamurilor 

Duminica de astăzi mai este numită și „Duminica Cincizecimii”, întrucât pogorârea Duhului Sfânt peste Sfinții Apostoli, în Ierusalim, a avut loc în cea de-a cincizecea zi de la Înviere. Sfântul Evanghelist Luca, în „Faptele Apostolilor” (cap. 2), istorisește momentul în care Duhul Sfânt, sub chipul unor limbi de foc, a umplut de darurile sale pe Apostoli, pentru început aceștia căpătând marea putere de a grăi în limbi străine, necunoscute de ei până atunci. Spre mirarea multor oameni aflați în Ierusalim, cei doisprezece au început să facă cunoscută învățătura Mântuitorului către neamuri, în diferite limbi, deși acești ucenici erau știuți de mulți dintre cei prezenți ca fiind evrei simpli, în nici un caz preocupați de învățarea limbilor străine.

Începerea propovăduirii 

Trimiterea Duhului Sfânt peste ucenicii săi o vestise mai demult Mântuitorul: „Dar Mângâietorul, Duhul Sfânt, pe care Tatăl Îl va trimite întru numele Meu, Acela vă va învăța toate și vă va aduce aminte de toate cele ce v-am spus Eu” (Ioan 14.26). Într-adevăr, când Duhul Sfânt S-a pogorât peste Apostoli, aceștia au devenit „preaînțelepți”, fiind umpluți „de lumina, râvna și toate harurile dumnezeiești” - așa cum prea frumos exprima Patriarhul Justinian. Abia după acest moment, ucenicii Domnului au ieșit în toată lumea, săvârșind minuni, întorcând pe păgâni de la închinarea idolilor, aducând, de la oameni simpli la împărați, pe mulți la dreapta credință. Începutul are loc chiar în această zi a Pogorârii Duhului Sfânt când, în urma predicii Sfântului Apostol Petru, „ca la trei mii de suflete” au crezut în Hristos, alcătuind prima comunitate a celor care credeau în Hristos.

Sărbătoare legală în România 

Începând cu anul 2008, prima și a doua zi de Rusalii au fost declarate zile libere. (cf. Legea nr. 202/2008 - MO 728 din 28.10.2008)

Sărbătoare legală în alte țări 
Lunea Rusaliilor este zi nelucrătoare în România, Austria, Belgia, Cipru, Danemarca, Estonia, Franța, Germania, Grecia, Islanda, Luxemburg, Țările de Jos, în unele cantoane din Elveția, Madagascar, Norvegia, Senegal, Ungaria, Togo. În Suedia nu mai este zi nelucrătoare din 2006, an în care la 6 iunie (sărbătoare națională suedeză) a devenit zi nelucrătoare.

Nu este zi nelucrătoare în țări cu tradiție catolică: Italia, Brazilia, Irlanda, Spania, Canada, Portugalia, Polonia, Camerun și nici în Bulgaria și Rusia, țări cu tradiție ortodoxă.

Pelerinaje 
 Șumuleu Ciuc

Biserici și catedrale din România având hramul Pogorârea Sfântului Duh / Coborârea Sfântului Spirit 
 Catedrala Pogorârea Sfântului Duh din Rădăuți
 Biserica de lemn din Lunca Mureșului
 Catedrala Coborârea Sfântului Spirit din Lugoj
 Biserica Pogorârea Sfântului Duh din Zalău
 Biserica Pogorârea Sfântului Duh din Parcul Alexandru Ioan Cuza, fost Parcul I.O.R., din București
 Biserica de lemn din Târgu Frumos
 Biserica de lemn din Dângău Mic
 Biserica de lemn din Frata
 Biserica de lemn din Căzănești, județul Hunedoara
 Biserica Pogorârea Sfântului Duh, din Julița, comuna Vărădia de Mureș, județul Arad 
 Biserica de lemn din Dușești „Pogorârea Sfântului Duh”
 Biserica Pogorârea Sfântului Duh, din Vicovu de Jos, județul Suceava
 Biserica Sfântul Spirit din Oradea

Galerie

Note

Bibliografie 
 P. de Surgy, „Rusalii”, în Vocabular de teologie biblică, București 2001, p. 653-654.
 A. Schott, „Dominica Pentecostes (Pfingstsonntag)”, în Das vollständige römische Meßbuch, Freiburg 1962, p. 566-568.
 Alexandru Ciorănescu, Dicționarul etimologic român, Tenerife 1958-1966.
 Legea 202/2008 de modificare a Codului Muncii, prin care prima și a doua zi de Rusalii au fost declarate libere.

Lectură suplimentară 
 Sărbătorile la români: Cincizecimea, Simion Florea Marian, Iordan Datcu, Editura "Grai și Suflet-Cultura Națională", 2001

Legături externe 
 Sărbătoarea Rusaliilor 
 Rusaliile: Cinci traditii intr-o singura sarbatoare, 23 iunie 2013, Iulian Voicu, Ziare.com
 Evenimentul Cincizecimii si nasterea comunitatii crestine, 10 aprilie 2007, Constantin Preda, CrestinOrtodox.ro
 Rusaliile - Făpturi fantastice și ritualuri de exorcizare la români , Agonia.ro
 Rusaliile, cea mai veche sărbătoare creștină, 11 iunie 2011, Florian Bichir, Evenimentul zilei
 Rusaliile, data de naștere a Bisericii, 3 iunie 2012, Florian Bichir, Evenimentul zilei
 Pogorârea Sfăntului Duh pe Muntele Sion, 27 mai 2007, Florin Mihai, Jurnalul Național
 Strat de Rusalii, 7 mai 2009, Simona Chiriac, Jurnalul Național
 Trei zile de Rusalii, 4 iunie 2009, Simona Chiriac, Jurnalul Național
 Tradiții de Rusalii. Ce puteți păți dacă nu respectați această sărbătoare VIDEO, 3 iunie 2012, Alina Stan, Adevărul
 Pogorârea Duhului Sfânt (Duminica Rusaliilor), 10 iunie 2006, Liliana Ivan, Adevărul
 Sărbători creștine - Pogorârea Duhului Sfânt , 18 iunie 2003, Revista Magazin
 Rusaliile - Obiceiuri de Rusalii, 3 iulie 2012, CrestinOrtodox.ro
 De la Valea cu Dor la Rusalii, 4 iunie 2009, Adrian Bucurescu, România liberă
 Rusalii: minunea „auzirii“ sau a „vorbirii“ în limbi? , 3 iunie 2012, Pr. Prof. Dr. Stelian Tofană, Ziarul Lumina
 Cincizecimea - „metropolă a sărbătorilor“ , 12 iunie 2011, Arhim. Dr. Ignatie Trif, Ziarul Lumina
 Tâlcuirea imnografiei sărbătorii Rusaliilor , 23 mai 2010, Pr. Asist. Drd. Alexandru Dumitrescu, Ziarul Lumina
 Icoana Pogorârii Sfântului Duh , 16 iunie 2008, Bogdan Scorțea, Ziarul Lumina
 Rusaliile

Rusalii
Sărbători creștine